Зарьян Наири
Зарьян Наири - [чын аты-жөнү Айастан Егиазарьян; 31. 12. 1900 (13. 1. 1901), Түркия, Ван вилайети, Хараконис кыштагы 12. 7. 1969, Ереван] армян жазуучусу. 1915-ж. Арменияга келген. 1927-ж. Ереван университетин бүткөн. «Рушан аскасы» поэмасы (1930),«Ацаван» романы (193747), «Асыл Ара» тарыхый трагедиясы (1946), «Петрос мырза жана анын министрлери» романы (1958), эпос мотивинде жазылган «Давид Сасунский» поэмасы (1968) бар. 1950-жылдардагы «Майрамдык маанайдагы ойлор», «Назым Хикметке» жана башка чыгармаларында тынчтык темасына кайрылган. Ленин, башка 2 орден жана медалдар менен сыйланган. 
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5